আসাদুজ্জামান নূর: আমি বড়। আমার নিচে এক ভাই। তারপর এক বোন। আমাদের পরিবার ওইভাবে যৌথ পরিবার নয়। আমি, বাবা-মা, আমরা তিন ভাইবোন। আর দাদি আমাদের সঙ্গে থাকতেন। আমার দাদা আমার জন্মের আগেই মারা গেছেন। আমি তাকে দেখিনি। আমার ফুপু অবশ্য খুব কাছেই থাকতেন। তিনিও পরিবারের একজন বলেই মনে হয়েছে সব সময়। বাবা-মা শিক্ষকতা নিয়ে ব্যস্ত থাকতেন। ফুপুর সাথে আমাদের সময় কাটত। ফুপুর সাথে আমাদের অন্য রকম একটা সম্পর্ক ছিল।